section_heading: Povijest
paragraph_text: Polovicom svoje karijere, Rembrandt je postao vodeći portretist u Amsterdamu, a s obzirom kako je u protestantskoj Nizozemskoj crkveno sponzorstvo bilo u padu, zamijenile su ga svjetovne skupine poput liječnika, vojnika ili upravitelja nekih ustanova. Rembrandt je Noćnu stražu upravo uradio za jednu vojnu skupinu (arkebuzirsku četu) koja je održavala mir u slobodnom gradu Amsterdamu i izvorno je stajala u odajama amsterdamske civilne zaštite (Kloveniersdoelen).<ref>Pretpostavlja se kako je slika naručena da uveliča posjet francuske kraljice Marije Medici koju su Nizozemci primili s počastima jer ju je protjerao njihov neprijatelj, kralj Luj XIII.